text: Fire mænd frikendt for pædofili
  01 juni 2012 kl. 12.03
  Fire mænd fra Vejle blev i byretten dømt for omfattende sexmisbrug af to små piger. Nu har landsretten frikendt dem.
  De fire mænd blev i byretten dømt for at have misbrugt de små piger i et kolonihavehus.
  Mændene blev dømt på grund af den yngste piges vidneudsagn.Men idag har landsretten frikendt dem, skriver Vejle Amts Folkeblads netavis.
  Landsretten mente, at pigen ikke var troværdig - blandt andet fordi hun først påstod sig voldtaget af en århusiansk bande, inden hun ændrede forklaring og i stedet pegede på sin far, onkel og to af deres venner, som de skyldige.
  De fire mænd har siddet varetægtsfængslet under dele af sagen, og det er endnu uvist, om de vil kræve erstatning.
  